**NAKKILAN VALTUUSTON VUONNA 2012 HYVÄKSYMIEN ILMAS­TOTAVOITTEIDEN TOTEUTUMINEN VUODEN 2021 LOPUSSA**

Nakkilan valtuusto hyväksyi kunnan ensim­mäiset ilmastotavoitteet vuonna 2008. Noita tavoitteita päivitettiin Nakkilan valtuustossa vuonna 2012. Vuoden 2015 alusta lähtien Nakkilan kunta on osallistunut kahteen maakunnalliseen ilmastohankkeeseen ”Satahima - Kohti hiilineutraalia Satakuntaa” ja ”ILSA – Ilmastoviisas Satakunta”.

Nakkilan valtuustossa 12.11.2018 tehtiin kaksi valtuustoaloi­tet­ta, joissa esitettiin Nakkilan kunnalle toimenpiteitä ilmaston­muu­tokseen liittyen: 1) Nakkilan kunta liittyy Hinku-kuntien verkostoon, jossa kunnat ovat sitoutu­neet tavoittelemaan 80 prosentin päästövähennystä vuo­teen 2030 mennessä vuoden 2007 tasosta ja 2) Nakkilan kun­ta laatii pikaisesti arvion kunnan alueella tehtävistä tehokkaimmista toimista ilmastonmuutoksen py­säyttämiseksi.

Asiaa on valmisteltu ja esitelty valtuustolle, mutta toistaiseksi Nakkilan valtuusto ei ole päättänyt kunnan liittymisestä Hinku-kuntien verkostoon.

**Päätavoite:** Vähennetään kunnan kasvihuonekaasupäästöjä ja hillitään ilmastonmuu­tosta. ***Mittari:***kasvihuonekaasupäästöjen määrän kehitystä seurataan (CO2-ek­vi­valenttiton­neina); ***vastuutaho:*** ympäristönsuojelu.

***Tilanne vuoden 2021 lopussa:*** *Suomen ympäristökeskus julkaisee Suomen kuntien kasvihuonekaasujen päästölaskuria osoitteessa* [*https://paastot.hiilineutraalisuomi.fi/*](https://paastot.hiilineutraalisuomi.fi/)*. Laskurin tuorein päästötieto on ennakkotieto kuntien vuoden 2020 päästöistä. Nakkilassa tuon vuoden päästöt olivat 7,3 tonnia/asukas, Satakunnassa 7,0 tonnia/asukas ja Suomessa 5,9 tonnia/asukas. Kokonaispäästöjen väheneminen vuodesta 2007 vuoteen 2020 oli Nakkilassa 32%, Satakunnas­sa 38% ja Suomessa 34%.*

*Laskurilla voidaan todeta, että jos päästöväheneminen lasketaan vuodesta 2005 lähtien, Nakkilan päästövähennys on yli 40%. Se johtuu siitä, että tuon laskentajakson alussa oli juuri otettu käyttöön 14 MW:n hakelämpölaitos Suomisen kuitukangastehtaan vieressä. Hakelämpölaitoksella korvattiin kuitukangastehtaan kevyen polttoöljyn kattilat ja Nakkilan kaukolämpölaitoksen raskaan polttoöljyn kattilat. Se vähensi merkittävästi kunnan kasvihuonekaasupäästöjä, mikä on kirjattu tuon ajanjakson laskelmaan.*

**Osatavoitteet**

***Energiantuotanto ja kiinteistöjen energiankulutus***

**Tavoite:** Kunta edistää neuvontaa energiansäästömahdollisuuksista sekä uusiutuvan energian käytön lisäämisestä rakentamisen ja kiinteistöjen sanee­rauksen yhteydessä. ***Mittari:***neuvontatoimenpiteet; ***vastuutaho:*** rakennusvalvonta.

***Tilanne vuoden 2021 lopussa:*** *Rakennusvalvonta on antanut rakennuslupaprosessin yhteydessä ohjeita energiatehokkaaseen rakentamiseen. Rakennusluvissa edellytetään noudatettavaksi maankäyttö- ja rakennuslain energiansäästölle aset­tamia vaatimuksia. Maakunnalliset ilmastohankkeet ovat tarjonneet energianeuvontaa myös Nak­kilassa.*

**Tavoite:** Seurataan kunnan kiinteistöjen energiankulutusta ja etsitään seurannan perusteella tarkoituksenmukaisimmat säästökohteet. ***Mittari:*** kunnan kiinteistöjen energiankulutus; ***vastuutaho:*** teknisen valiokunnan toi­miala.

***Tilanne vuoden 2021 lopussa:*** *Kunnan kiinteistöjen energiankulutusta seurataan jatkuvasti. Energiaa säästävien toi­menpiteiden toteutusmahdollisuudet arvioidaan kiinteistöjen korjaustöi­den yhteydessä. Sosiaalitoimistorakennuksen katolle asennettiin vuoden 2016 lopulla aurinkopaneelit, jotka tuottavat vuodessa 10 MWh sähköä. Tällä aurinkosähköllä katetaan noin 10% kunnanviraston sähkönkulutuksesta. Uusin toteutettu energiaa säästävä investointi on Kirkonseudun koulun kaikkien ikkunoiden vaihto lämpöeristettyihin ikkunoihin.*

*Kunnan toimitilojen valaistuksessa on jatkettu siirtymistä energiaa sääs­tä­vien led-va­lojen käyttöön. Led-valot ovat käytössä valtaosassa kunnan kiinteistöistä ja huoltotöiden yhteydessä kiinteistöihin vaihdetaan aina led-valaistus.*

*Liikuntakeskus on valaistu kokonaisuudessaan ledeillä ja sen katolle on asennettu aurinkopaneelit. Liikuntakeskuksessa on lämmön talteenotolla varustettu ilmanvaihtojärjestelmä ja rakennuksen muussakin tekniikassa on käytetty ratkaisuja, jot­ka edistävät energiansäästöä.*

*Sähköllä lämpiävään Viikkalan kouluun on asennettu sähköä säästävä OptiWatti-järjestelmä. Se säätää lämmitystä huonekohtaisesti tilojen käyttöaikataulujen mukaan.*

*Katuvalojen ohjausjärjestelmä mahdollistaa energiankulutuksen säästön valaistuksessa. Säästöä on syntynyt katuvalojen poiskytkennällä ja katulamppujen vuorottelukäytöllä öiseen aikaan. Vanhat katuvalo-osuudet muutetaan saneerausten yhteydessä valaistavaksi led-valoil­la, mikä säästää merkittävästi säh­köä. Vanhoja, runsaasti energiaa kuluttavia elohopeahöyrylamppuja on käytössä enää pienellä osalla Nakkilan valaistusta katuosuudesta.*

*Tällä hetkellä kunnan kiinteistöissä on yksi sähköautojen latauspiste, jatkossa niitä rakennetaan lisää.*

*Kunta on antanut vuokralle Kurkelansuolta maa-alueen aurinkoenergiantuotantoa varten. Alue on ollut aikaisemmin vuokrattuna kasvuturpeen ottamiseen ja turvetuotanto on alueella päättynyt.*

**Tavoite:** Pyritään siirtymään hakepolttoaineen käyttöön niissä kunnan omistamissa öljylämmitteisissä kiinteistöissä, jotka vielä eivät lämpiä hakkeella.***Mittari:***hakepolttoaineeseen siirtyminen; ***vastuutaho:*** teknisen valiokunnan toimiala.

***Tilanne vuoden 2021 lopussa:*** *Teknisen valiokunnan toimiala on teettänyt selvitykset kunnan omistamien öljylämmitteisten kiinteistöjen läm­mitys­muo­don muuttamisesta toimimaan hakkeella, pelletillä, maalämmöllä tai kaukolämmöllä. Tähän mennessä öljylämmityksestä on luovuttu Palvelukeskus Hyppingillä ja Ruskilan koululla on siirrytty hakelämmitykseen, paloaseman läm­möntuotanto on muutettu toimimaan maalämmöllä ja teknisen toimialan varikko on liitetty kaukolämpöön. Kunnan omistuksessa on enää yksi öljylämmitteinen kiinteistö.*

**Tavoite:** Laajennetaan kaukolämpöverkkoa tarkoituksenmukaisille alueille. ***Mit­­­ta­ri:***uuden rakennetun kaukolämpöverkon pituus vuodessa; ***vastuutaho:***Nakkilan Lämpö Oy.

***Tilanne vuoden 2021lopussa:*** *Nakkilassa on noin 5,1 km kaukolämpöverkkoa. Vuoden 2015 jälkeen kaukoläm­pöverk­koa on rakennettu 150 metriä lisää ja Nakkilan uusi liikuntakeskus on kytketty kaukolämpöverkkoon. Keväällä 2022 aloitetaan kaukolämpöverkon saneeraus, joka pienentää lämpöhävikkiä. Saneeraus on tarkoitus toteuttaa koko kaukolämpöverkostossa seuraavan 10 vuoden aikana.*

***Maankäyttö ja liikenne***

**Tavoite:** Kaavoitetaan uudet asuinalueet mahdollisimman lähelle nykyistä in­frastruktuuria ja vanhaa yhdyskuntarakennetta pyritään tiivistämään viihtyisyyttä vähentämättä.***Mittari:*** kaavoituksen onnistuminen tavoitteessa; ***vastuutaho:*** yleis- ja taloushallinnon toimiala.

***Tilanne vuoden 2021 lopussa:*** *Tavoite on otettu huomioon asemakaavoituksessa ja Nakkilan kunnan taajamaosayleiskaa­va 2035 laadinnassa.*

**Tavoite:** Kehitetään ja edesautetaan julkisten kulkuvälineiden toimintamahdollisuuksia Nakkilassa ja Porin seudulla. ***Mittari:*** Nakkilan bussilinjojen vuotuiset matkustajamäärät ja matkustajamäärän muutos edelliseen vuoteen verrattuna; ***vastuutaho:*** yleis- ja taloushallinnon toimiala.

***Tilanne vuoden 2021 lopussa:*** *Uusi liikennepalvelulaki tuli voimaan 1.7.2018. Muutoksen myötä siirtymäajan liikennöintisopimukset lakkaavat viimeistään vuoden 2019 loppuun mennessä. Avoimen joukkoliikenteen järjestäminen ei jatkossakaan ole kuntien lakisääteinen tehtävä, vaan kunnat voivat oman harkintansa mukaan osallistua sen rahoitukseen, suunnitteluun ja järjestämiseen. Tämä tehdään tiiviissä yhteistyössä toimivaltaisen viranomaisen, ELY-keskuksen kanssa.*

*Kunnat voivat harkintansa mukaan osallistua toimivaltaisen viranomaisen järjestämän liikenteen tukemiseen. Kunnat sen sijaan eivät voi maksaa tukea markkinaehtoiseen liikenteeseen, mutta kuntien maksamia koululaislippuja ja Kelan korvaamia 2. asteen opiskelijalippuja voidaan kuitenkin edelleen käyttää myös markkinaehtoisessa liikenteessä. Seutulippujen rahoittaminen nykyisellä tavalla ei ole joukkoliikennelain siirtymäajan sopimusten päättymisen jälkeen enää laillista. Tämän vuoksi siirtymäajan palvelusopimukset seutulippujen osalta on irtisanottu.*

*Nakkila on ollut mukana yhteishankinnassa reitillä 70-71 Kokemäki-Harjavalta-Nakkila-Pori. Käyttöoikeussopimus päättyy 5.8.2022 ja Pori-Kokemäki yhteysvälin kilpailuttaminen on valmisteilla.*

*Liikennöintiä hoitaa kahden eri liikenteenharjoittajan yhteenliittymä, ja molemmat laskuttavat erikseen. ELY-keskus yhdessä sopimuskuntien kanssa on suunnitellut reitin kilpailuttamista, yhden vuodon lisäämistä sekä aikataulujen tarkastelemista.*

*Uuden aikataulun tuomia etuja nimenomaan Nakkilalle on aiempaa runsaampi vuorotarjonta, joka mahdollistaa sujuvamman asiointiliikenteen ja koulujen joustavammat opetusjärjestelyt sopimuskauden aikana. Toisen asteen (maksuttomaan opetukseen oikeutetut saavat myös kuljetukset yli 7km) opiskelijat ovat reitin suurin käyttäjäryhmä (65 toisen asteen opiskelupaikan vastaanottaneet kuntaparien välillä lähde: Vipunen 2020). Reitti yhdistää Kokemäki-Pori -yhteysvälin lukiot ja ammatilliset oppilaitokset. Myös työmatkapendelöintiä on kartoitettu.*

**Tavoite:** Nakkilan kunta osallistuu selvityksiin ja on aloitteellinen paikallisju­naliikenteen kehittämisessä.***Mittari:*** vuosittaiset toimenpiteet tavoitteessa; ***vastuutaho:***yleis- ja taloushallinnon toimiala.

***Tilanne vuoden 2021 lopussa:*** *Nakkilan kunta on vuosikymmeniä ollut aloit­­teellinen paikallisjunaliikenteen kehittämiskeskustelussa. Kunta teetti selvityksen paikallisjunaseisakkeen rakentamisesta Nakkilaan. Väylävirasto piti selvityksen tekemistä tärkeänä, jotta paikallisjunavalmistelua voidaan viedä eteenpäin.*

*Nakkilan ja Ulvilan junaseisakkeet ovat esillä Satakunnan liikennejärjestelmäsuunnittelman pitkän tähtäyksen ohjelmassa. Kunnanhallitus on ottanut kantaa, että raideliikenteen Nakkilan pysäkki toteutetaan nopeammalla aikataulululla kuin suunnitelmassa on todettu.*

**Tavoite:** Laajennetaan kevytliikenneverkostoa ja parannetaan kevyenliikenteen liikenneturvallisuutta. ***Mittari:*** uuden rakennetun kevytliikenneverkos­­ton pituus vuodessa; ***vastuutaho:*** teknisen valiokunnan toimiala.

***Tilanne vuoden 2021 lopussa:*** *Viikkalan ja Ulvilan välisen kevyenliikenteen yhteyden rakentamissuunnitelma valmistui syksyllä 2021 ja hanke on kirjattu ELY-keskuksen investointiohjelmaan. Kun­nan kevytliikenneverkoston turvallisuutta on parannettu väylien päällystämisellä.*

**Tavoite:** Koulutetaan kunnan henkilökuntaa taloudelliseen ajotapaan ja neuvotaan liikenteen ympäristövaikutuksista. ***Mittari:*** taloudellisen ajotavan kurssin käyneiden henkilöiden määrä vuodessa; ***vastuutaho:*** yleis- ja taloushallinnon toimiala.

***Tilanne vuoden 2021 lopussa:*** *Asia on ollut esillä maakunnallisissa ilmastohankkeis­sa, mutta se ei ole edennyt toteutukseen.*

**Tavoite:** Kehitetään edelleen koulukuljetuksia reittien osalta ja tarjotaan kuntalaisille mahdollisuutta hyödyntää koulukuljetuk­sia kunnan sisäisenä joukkoliikenteenä. Ateriakuljetukset suoritetaan omina kuljetuksina.  ***Mittari:*** Käyttäjämäärän seuranta ***vastuutaho:*** sivistysvaliokunnan toimiala, liikennöitsijä

***Tilanne vuoden 2021 lopussa:*** *Koulukyytejä suunniteltaessa kiinnitetään erityistä huomiota reitti­en suunnitteluun, jotta ne palvelevat oppilaita ja mui­ta kuntalaisia tarkoituksenmukaisesti, taloudellisesti sekä ilmasto­tavoitteet huomioiden. Koulukyytejä voivat hyödyntää kaik­ki kuntalaiset nousemalla reitin varrelta koulukyyditykseen. Koulukuljetukset suunnitellaan vuosittain vastaamaan oppilaiden kuljetustarvetta.*

*Vanhusten kotipalveluateriat valmis­tetaan keskuskeittiöllä ja Porin Tilausajo Oy kuljettaa ne kolme kertaa viikossa asiakkaille. Koulujen ruokakuljetuksissa järjestetään astiahuolto ja kuljetuska­lusto siten, että kouluilta palautetaan pestyt astiat ja biojäte seu­raa­van päivän kuljetuksen mukana keskuskeittiölle. Pakkalan keittiöltä toimitetaan joka päivä puhtaat astiat keskuskeittiölle. Tattaran koulussa astiahuoltoa ei voida toteuttaa vuoden 2022 aikana. Koululla ruokaillaan ympäristöystävällisestä materiaalista valmistetuista kertakäyttöastioista. Käytetyt tarjoiluastiat ja biojäte kuljetetaan yhteiskoululle. Päiväkodin lisätilan käytetyt tarjoiluastia kuljetetaan keskuskeittiölle joka arki päivä.*

*Elintarvikehankinnat on keskitetty yhteiskoulun ja Pakkalan keittiölle, pienten koulujen tukkutilauksista on luovuttu. Maidot ja levitteet kulkevat pienille kouluille yhteiskoulun keittiöltä lounasruoka kuormien mukana. Jätteiden lajittelua noudatetaan voimassa olevan jätesopimuksen mukaisesti eri yksiköissä.*

*Bio­jätteen vähentäminen onnistuu, kun ruokapalvelulla on asiakaslis­toil­la tarkat tilaus- ja toimitusmäärät, jätteen määrä on marginaalinen. Jätteiden lajittelun opetta­mi­nen koululaisille on tärkeää. Samalla oppilaille opetetaan, että ruo­kailussa otetaan sopiva annos jätteen välttämiseksi.*

**Tavoite:** Vähennetään työmatkaliikennettä etätyön ja työaikojen jouston avulla.***Mittari:*** toimenpiteet tavoitteessa; ***vastuutaho:*** kaikki toimialat.

***Tilanne vuoden 2021 lopussa:*** *Kunnanvirastolla on käytössä liukuva työaika ja tietoteknisiä laitteita, mikä mahdollistaa tavoitteen toteuttamisen. Korona-aikana etätyö on tullut monille työntekijöille normaaliksi työskentelytavaksi. Normaaliaikana tapahtuvaa etätyötä on laajennettu.*

***Vesistöt***

**Tavoite:** Kehitetään vesiensuojelua ja edistetään haja-asutusalueiden jätevesien käsittelyä**. *Mit­tari:*** neuvontatoimenpiteet; ***vastuutaho:***rakennusvalvonta ja ympäristönsuojelu.

***Tilanne vuoden 2021 lopussa:*** *Rakennustarkastaja ja ympäristöasiantuntija neuvovat kuntalaisia kiinteistökohtaisen jätevesienkäsittelyn parantamisessa.*

**Tavoite:** Laajennetaan viemäriverkostoa valtuuston päättämän ohjel­man mukaisesti. ***Mittari:*** viemäriverkostoon liittyneiden uusien kiinteistöjen määrä vuodessa; ***vastuutaho:***teknisen valiokunnan toimiala.

***Tilanne vuoden 2021 lopussa:*** *Valtuuston päättämä viemäriverkoston laajennusohjelma on toteutettu. Vanhat viemäriosuudet on saneerattu. Viemärisaneerauk­sesta on siirrytty pumppaamosaneerauksiin ja hulevesiverkoston parantamiseen. Uutta viemäriä rakennetaan asemakaava-alueilla vuosittaisen määrärahan mukaisesti.*

***Palvelut ja hankinnat***

**Tavoite:** Otetaan tarjouspyynnöissä huomioon tuotteiden ympäristö- ja energianäkökohdat sekä elinkaariajattelu**. *Mittari:*** ympäristö- ja energianäkökohtien sekä elin­kaariajattelun huomioiminen tarjouspyynnöissä; ***vastuutaho:***kaikki toimialat.

***Tilanne vuoden 2021 lopussa:*** *Nakkila kuuluu Porin kaupungin hankintarenkaaseen, jonka kilpailutuksissa on otettu huomioon ilmastotavoitteet.*

**Tavoite:** Edistetään paikallisten palveluiden ja yritysten käyttöä.***Mittari:*** paikallisten palveluiden käytön lisääntyminen; ***vastuutaho:*** kaik­ki toimialat.

***Tilanne vuoden 2021 lopussa:*** *Nakkilan kunnassa on käytössä hankintaohjeet, jotka ovat nähtävissä kunnan kotisivul­la. Ohjeet parantavat paikallisen tarjoajan mahdollisuuksia osallistua hankintojen kilpailutukseen. Kunnassa on vuoden 2021 alussa otettu käyttöön hankintakalenteri, josta näkee milloin hankinnat tulevat kilpailutukseen ja niihin ehtii varautua.*

**Tavoite:** Lisätään lähi-, kasvis- ja luomuruoan osuutta ruokahuollossa. ***Mittari:*** lähi-, kasvis- ja luomuruoan osuus ruokahuollossa; ***vastuutaho:***ruokapalveluyksikkö.

***Tilanne vuoden 2021 lopussa:*** *Nakkila kuuluu Kunta Pro:n elintarvike kilpailutukseen toistaiseksi voimassa olevalla sopimuksella. Hankinnoissa yhteistyö tukkuna toimii Meira Nova Oy. Kunta Pro:n kautta on kilpailutettu maitotalous tuotteet keskuskeittiölle ja vanhainkoteihin toistaiseksi voimassa olevalla sopimuksella. Osallistumme Porin kaupungin hankintatoimine kilpailuttamiin raakaperu­nan ja porkkanan toimittaja on Porin tuoretuote Oy sekä tuore leipä ja leivonnaiset Porin leipä oy. Pyrimme ruokalistasuunnittelussa huomioimaan kotimaisten raaka-aineiden käytön. Mahdollisuuksien mukaan suosimme lähellä tuotettuja raaka-aineita. Noudatamme ruokalista suunnittelussa viiden viikon kiertävää ruokalistaa. Huomioimme raaka-aine tilauksissa varastokierron. Ruokalistalta löytyy kasvisruokapäiviä.*

*Kouluruoan oppilaskohtainen hinta on tällä hetkellä 3,30 euroa (2020) verrattuna maan keskiarvoon 2,80 euroa.*

***Yritykset ja yhteisöt***

**Tavoite:** Nakkilan kunta haastaa Nakkilan yrityksiä ja muita yhteisöjä mukaan ilmastotalkoisiin hillitsemään ilmastonmuutosta. Yhdessä tavoiteltavia asioita voisivat olla soveltuvin osin Nakkilan kunnan ilmastotavoitteet.Kunta osallistuu aikaisempien vuosien tapaan kansainväliseen Earth Hour –tapahtumaan. ***Mittari:*** ilmastotalkoisiin osallistuneiden yritysten ja yhteisöjen määrä; ***vastuutaho:***yleis- ja taloushallinnon toimiala.

***Tilanne vuoden 2021 lopussa:*** *Nakkilan kunta on kolmentoista vuoden ajan ollut tuottamassa joka syksy laa­dukas­ta ilmas­toseminaaria kuntien luottamus­­henkilöille, viranhalti­joille, opiskelijoille ja yhteistyökumppaneille. Seminaareissa maamme huippuasiantuntijat ovat kerto­neet ajankohtaisista ilmastokysymyksistä. Vuonna 2021 seminaari toteutettiin webinaarina ja sen järjestelyistä vastasi SAMK:n Canemure-ilmastohan­ke.*

*Nakkila on mukana maakunnan ilmastohanke ILSA:ssa. Han­ke on jatkanut il­mas­to­kumppanuussopimusten mark­kinointia kuntien, paikallisten yritysten ja muiden yhteisöjen kanssa. Nakkilan kunnalla on solmit­tu­na kolme il­mas­to­kumppanuussopimusta: LVI-Energiakeskus Aro Oy, Geotalot Oy ja Nak­­­kilan evankelisluterilainen seurakunta.*

*Nak­ki­lan kunta on osallistunut vuosittain Earth Hour –ta­pah­tumaan.*